The Human Centipede 2 - Full Sequence

The Human Centipede 2 - Full Sequence er en skrekkfilm fra 2011, skrevet og regissert av den nederlandske filmskaperen Tom Six. Dette er oppfølgeren til skrekkfilmen The Human Centipede - First Sequence fra 2010. Denne filmen ble opprinnelig forbudt i Storbritannia, av BBFC på grunn av sitt "frastøtende" innhold.

Den tredje og siste filmen i The Human Centipede-trilogien er The Human Centipede 3 - Final Sequence fra 2015.

Sammendrag 
Martin Lomax (Laurence R. Harvey) ser på filmen The Human Centipede - First Sequence på datamaskinen sin, og han er fullstendig besatt av denne filmen. Han sliter med overvekt, astma og mentale problemer, og bor sammen med sin nedlatende mor (Vivien Bridson). Hans mor klandrer ham fremdeles for å ha fått faren hans fengslet for fysisk og seksuelt misbruk av Martin da han var barn. Dr. Sebring (Bill Hutchens), Martins psykiater, foreskriver ham tung medisinering. Martin holder et tusenbein som kjæledyr, som han frydefullt mater med insekter.

Martin kjøper et lager, dreper lager-utleieren og begynner å kidnappe folk for å lage sitt eget tusenbein. Hans ofre inkluderer blant annet en aggressiv ung mann (Lucas Hansen) og hans kjæreste (Emma Lock), to unge kvinner, en mann (Daniel Jude Gennis) og hans gravide kone. Dette paret har en sønn, som Martin etterlater i baksetet på bilen deres uskadd, samt en annen mann. Han dreper også sin egen mor ved å slå henne flere ganger i hodet med brekkjern. Martin kidnapper til sammen tolv ofre for å skape et tusenbein. Han ødelegger knærne deres for å hindre dem fra flykte, og bruker en hammer til å slå ut tennene deres.

Under monteringsprosessen blør ett offer til døde, og den gravide kvinnen blir antatt død. Det er 10 personer igjen. Han gir hvert offer avføringsmiddel, og tvinger dem til å gjøre sitt forødende i munnen til offeret bak dem. Plutselig våkner den gravide kvinnen og løper sin vei – og begynner å føde. Hun klarer å stikke av, men det nyfødte barnet hennes dør i prosessen. Ett offer i tusenbeinet river seg løs fra personen foran seg, og dette ødelegger hele tusenbeinet. Martin blir rasende, og han skyter alle ofrene. Filmen av sluttes med at Martin ser på favoritt-filmen sin igjen, med nøyaktig samme reaksjon som den første scenen. Imidlertid kan den lille gutten i bilen fra tidligere kidnappinger høres gråtende i bakgrunnen.

Skuespillere 
 Laurence R. Harvey som Martin Lomax. En astmatisk og mentalt forstyrret mann i 40-årene. Han har egentlig ingen dialog i filmen, bortsett fra latter og noen stønn.
 Ashlynn Yennie som Miss Yennie / Menneskelig tusenbein nr. 1: Yennie besøker Martin i den tro at hun skal få audition for en Quentin Tarantino-film.
 Maddi Black som Candy / Menneskelig tusenbein nr. 2. En prostituert som blir kidnappet av Martin.
 Kandace Caine som Karrie / Menneskelig tusenbein nr. 3. En annen kvinne som blir fanget av Martin
 Dominic Borrelli som Paul / Menneskelig tusenbein nr. 4. En drosje-sjåfør
 Lucas Hansen som Ian / Human tusenbein nr. 5
 Lee Nicholas Harris som Dick / Menneskelig tusenbein nr. 6. Naboen til Martin og moren hans
 Dan Burman som Greg / Menneskelig tusenbein nr. 7. En ung mann som blir det første offeret hans, og først blir sett bevisstløs og kneblet i Martins varebil.
 Daniel Jude Gennis som Tim / Menneskelig tusenbein nr. 8, en velstående mann. Når han og hans gravide kone Rachel blir bortført av Martin, blir barnet deres sett gråtende i bilen resten av filmen.
 Georgia Goodrick som Valerie / Menneskelig tusenbein nr. 9.
 Emma Lock som Kim / Menneskelig tusenbein nr. 10: Kjæresten til Ian.
 Katherine Templar som Rachel / Menneskelig tusenbein nr. 11. En gravid kvinne og Tims kone, som blir bortført av Martin.
 Peter Blankenstein som Alan / Human tusenbein nr. 12
 Bill Hutchens som Dr. Sebring, Martins psykiater.
 Vivien Bridson som fru Lomax, moren til Martin
 Peter Charlton som Jake, utleieren av et lager som Martin bruker for å produsere et «tusenbein»

Referanser

Eksterne lenker
 
 film-trailer, youtube.com

Filmer fra 2011
Skrekkfilmer
Engelskspråklige filmer